روسییادا آذربایجانلی تیکینتی ماقناتی ایلقار حاجییوین صاحبی اولدوغو سدی گرووپ شیرکتی موسکوانین ورنادسک پروسپکتینده ایکی گؤیدهلهنین تیکینتیسینه حاضیرلاشیر.
ویرتوالاذ. اورگ خبر وئریر کی، بو بارهده ایلقار حاجییئو اؤزو موسکوادا ژورنالیستلره بیلدیریب.
حاجییئو آذربایجانین «آکورد» تیکینتی-صنایع کورپوراسییاسینین کئچمیش سهمداری و ایجراچی دیرکتورودور. او، کورپوراسییاداکی پایینی دیگر اورتاقلارینا ساتاراق اساس فعالیتینی روسییایا کئچیریب.
بیزنسمن بیلدیریب کی، حاضردا گؤیدهلهنلرین تیکینتیسی ایله علاقهلی سندلرین ترتیب اولونماسی پروسئسی گئدیر. گؤیدهلهنلرین هوندورلویو ۱۲۰ متر اولاجاق، تیکینتی تخمیناً اوچ آی سونرا باشلایاجاق و ۳ ایل سونرا باشا چاتدیریلاجاق. «بو، نؤقتوی تیکینتی اولاجاق»-حاجییئو دئییب. بیزنسمنین سؤزلرینه گؤره، تیکینتییه ۵ میلیارد روبل سرمایه قویولاجاق. آنجاق او، لاییحهنین دیگر پارامترلرینی آچیقلاماییب.
سدی گرووپ شیرکتی ۲۰۱۴-جو ایلدهن فعالیتدهدیر، فعالیت ساحهسی منزیل و یول تیکینتیسی، تیکینتی ماتریاللارینین و حاضر کونستروکسییالاین ایستحصالیدیر. شیرکت موسکوا اطرافینداکی «پیروقووسکایا ریوئریا» یاشاییش کومپلکسی لاییحهسینین سهمدارلاریندان بیری اولوب. ایندی ایلقار حاجییئو بیلدیریب کی، دیگر اورتاقلار لاییحهدن چکیلیب و سدی گرووپ حاضردا بو لاییحهنین تام صاحبیدیر. یاشاییش کومپلکسیندی ۴۰۰ مین کوادراتمترلیک یاشاییش ساحهسی اولاجاق، ایندیدک ۸۰ مین کوادراتمتر تیکیلیب. «اگر بازار شرطلری ایمکان وئرسه لاییحهنی اوچ ایله تاماملایاجاغیق»-او دئییب.
قئید ائدک کی، ایلقار حاجییئوین باکیدا دا تیکینتی لاییحهلرینده ایشتیراکی وار. بو گونلرده خیردالاندا حاجییئوه باغلی «نووا دوئلوپمئنت گرووپ» شیرکتینین حیاتا کئچیردیی «نووا جیتی» یاشاییش کومپلکسینده واختیله بو شیرکتین ساتیش منجری اولموش شخص طرفیندن عینی منزیللرین بیر نئچه نفره ساتیلماسی اطرافیندا قالماقال مطبوعاتا چیخمیشدی. «نووا دولوپمئنت گرووپ» شیرکتینین ۵۰ فایزی آذربایجانلی ایش آدامی ایلقار حاجییئوه، قالان ۵۰ فایزی ایسه ایسوچرهنین «نووانورد هولدینگس» شیرکتینه مخصوصدور.
azb_Arab azb_Arab azb_Arab azb_Arab azb_Arab azb_Arab